ශ්‍රී ලංකා ක්‍රිකට් කළමනාකරණ කමිටුව අනවශ්‍ය කඩිමුඩියකින් ක්‍රීඩක කොන්ත්‍රාත් ගිවිසුම්වලට අත්සන් ලබා ගැනීමට උත්සුක වීම විමතිය උපදවන කරුණක් බව එම ක්‍රීඩකයන් සිය ගිවිසුම් සම්බන්ධයෙන් සාකච්ඡා කිරීමට පත් කළ නීතිඥ නිෂාන් සිඩ්නි ප්‍රේමතිරත්න පවසනවා.මෙලෙස ශ්‍රී ලංකා ක්‍රිකට් ක්‍රීඩකයන්ගේ වාර්ෂික කොන්ත්‍රාත් ගිවිසුම්වලට අත්සන් ලබා ගැනීමට කටයුතු කර ඇත්තේ ඔවුන් බංග්ලාදේශ සංචාරය සඳහා පිටත්ව යාමට පැය කිහිපයකට පෙරයි.දිමුත් කරුණාරත්න, ඇන්ජලෝ මැතිව්ස්, දිනේෂ් චන්දිමාල්, සුරංග ලක්මාල්, කුසල් පෙරේරා ඇතුළු ජාතික කණ්ඩායමේ ක්‍රීඩකයන් 24 දෙනෙකු වෙනුවෙන් පෙනී සිටි එම නීතිඥවරයා සඳහන් කළේ පසුගිය 19 වනදා ශ්‍රී ලංකා ක්‍රිකට් ආයතනය මාධ්‍ය හමුවක් පවත්වමින් ක්‍රීඩකයන්ගේ කොන්ත්‍රාත් ගාස්තු පමණක් හෙළිදරව් කරනු ලැබූ බවයි.එහෙත්, ශ්‍රී ලංකා ක්‍රිකට් ආයතනයේ ඉපයීම් සහ එහි නිලධාරින්ට පරිපාලකයන්ට, පුහුණුකරුවන්ට සහ කාර්ය මණ්ඩලයට කරන ගෙවීම් පිළිබඳව එහිදී කරුණු වසන් කරනු ලැබූ බවයි නීතිඥ නිෂාන් සිඩ්නි ප්‍රේමතිරත්න සඳහන් කළේ.